	


Konkurso sąlygų aprašo

	2 priedas


TECHNINĖ SPECIFIKACIJA

Aprašymas
Klaipėdos miesto savivaldybės tikslas turėti sistemą, skirtą asmenų, laukiančių gauti socialines paslaugas socialinių  paslaugų įstaigose, centralizuotam eilių valdymui. Sistema turėtų laukiančiuosius pagal nustatytą algoritmą, t. y pagal sprendimo, kuriuo asmeniui skiriama paslauga,  datą, o jeigu sprendimo data sutampa su kitų asmenų sprendimais, pagal prašymo pateikimo datą, paskirstyti į įstaigas. Sistemoje turėtų matytis eilių pokyčiai ir pan. Detalesni reikalavimai pateikti toliau šiame dokumente.
Bendrieji reikalavimai
1. Sistema turi būti sukurta ir įdiegta per pirkimo sutartyje nustatytą terminą.
2. Sistema turi būti sukurta žiniatinklio technologijų pagrindu ir pasiekiama Perkančiosios organizacijos nurodytu adresu.
3. Sistemos vartotojo sąsaja turi būti realizuota lietuvių kalba.
4. Patogumas naudotis (angl. usability) – Sistema turėtų būti paprasta ir ja turi būti patogu naudotis. Svarbu, kad vartotojas atlikdamas veiksmus Sistemoje atliktų kuo mažiau žingsnių.
5. Visu sutarties galiojimo metu Sistema turės būti laikoma Tiekėjo tarnybinėse stotyse. Tarnybinių stočių paruošimą bei operacinių sistemų įdiegimą turi atlikti tiekėjas.
6. Tiekėjas 36 mėnesius nuo Sistemos įdiegimo ir perdavimo Perkančiajai organizacijai naudoti dienos turi teikti garantinio aptarnavimo paslaugas ir taisyti visas pastebėtas klaidas.
7. Sistema turi būti pasiekiama ir korektiškai veikti naudojant populiariausių interneto naršyklių naujausias versijas (Microsoft Edge, Mozilla Firefox, Google Chrome, Safari).
8. Sistema turi palaikyti Unicode (UTF-8) ženklų kodavimą.
9. Vartotojams teikiama informacija turi būti pristatoma W3C standartus atitinkančiuose formatuose: HTML5, CSS3, DOM, Javascript, taip pat naudojant grafinius elementus.
10. Sistemoje turi būti tikrinamas įvedamų duomenų korektiškumas (bus suderintas su Perkančiąja organizacija Sistemos diegimo metu) lauko lygmenyje duomenų įvedimo languose (pvz.: datos, el. pašto adreso, skaičių ir pan. laukai). 
11. Duomenų tvarkymas turi atitikti tarptautinį standartą ISO 15489-1:2016 arba jam lygiavertį standartą bei Lietuvos Respublikos raštvedybos taisykles (skaitmenų formatas, datos ir laiko formatai).
12. Sistema neturi riboti naudotojų skaičiaus.
13. Sistema turi turėti galimybę automatiškai perduoti duomenis per API (angl. application programming interface) į kitas sistemas, suderintu formatu ir periodiškumu, kurį pateikia Pirkėjas. Taip pat ir rankiniu būdu, suformuojant atitinkamą duomenų failą.
14. Sistema turi turėti galimybę paimti duomenis iš Užsakovo valdomų informacinių sistemų, kurios turi galimybę atiduoti duomenis per API, ir/arba Atvirų duomenų portalo (data.gov.Lt https://data.gov.lt/ ) suderintu formatu ir apimtimi. API bus suderinti ir pateikti sistemos kūrimo metu.
15. Tiekėjas turės apmokyti sistemos naudotojus kaip naudotis sistema.
16. Tiekėjas turi parengti Sistemos naudotojo vadovą (lietuvių kalba, elektroninis variantas).
Saugumo ir pritaikomumo reikalavimai
17. Privatumas ir saugumas (angl. privacy and security) – naudotojų duomenų privatumas, saugumas bei konfidencialumas turėtų būti užtikrinamas tinkamomis technologinėmis priemonėmis.
18. Sistema turi atitikti Lietuvos Respublikos Kibernetinio saugumo įstatymo reikalavimus. Sutarties laikotarpiu sistema turi būti nemokamai koreguojama pagal šio teisės akto pasikeitimus.
19. Sistema turi atitikti reikalavimus keliamus nurodytus 2003 m. balandžio 18 d. Vyriausybės nutarime Nr. 480 „Dėl Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašo patvirtinimo“. Sutarties laikotarpiu sistema turi būti nemokamai koreguojama pagal šio teisės akto pasikeitimus.
20. Sistema turi atitikti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) reikalavimus. Sutarties laikotarpiu sistema turi būti nemokamai koreguojama pagal šio teisės akto pasikeitimus.
21. Turi būti galimybė prisijungimui prie sistemos naudoti dvigubos autentifikacijos sprendimą.
22. Turi būti galimybė dvigubos autentifikacijos sprendimą įjungti/išjungti skirtingoms naudotojų grupėms. Pvz. įjungti tik administratoriams, o paprastiems naudotojams neįjungti ir pan.
23. Turi būti realizuota bent du dvigubos autentifikacijos būdai, pvz. programėlė telefone (Google Authenticator ar Microsoft Authenticator), SMS, el. paštas. Diegimo metu būtų nuspręsta, kurie būdai būtų naudojami.
24. Pirmą kartą prisijungus prie paskyros naudotojai privalomai turi pasikeisti slaptažodį.
25. Tiekėjas turi užtikrinti sistemos ir joje esančių sukauptų duomenų atsarginių kopijų darymą ir valdymą. Atsarginės kopijos turi būti daromos kiekvieną naktį. Taip pat turi būti saugomos savaitinės ir mėnesinės sistemos atsarginės kopijos.
26. Paslaugų teikėjas, visą sutarties vykdymo laikotarpį, privalo užtikrinti Sistemos saugumą. 
27. Suteikiant paslaugas Sistemų komponentai turi būti apsaugoti nuo:  
27.1. neautentifikuotos prieigos veiksmo;  
27.2. nesankcionuoto naudotojo sesijos perėmimo veiksmo;  
27.3. nesankcionuoto duomenų perėmimo ar jų įterpimo veiksmo;  
27.4. žalingo kodo įterpimo (Cross-sitescripting, SQL Injection ir pan.)); 
27.5. Duomenys, perduodami tarp kliento-serverio ir angl. back-end platformų, turi būti šifruojami (visų pirma – prisijungimo duomenys ir asmens duomenys).  
28. Sistemos kodas turi būti patikrintas pagal OWASP Top 10 ir (arba) SANS Top 25 reikalavimus. 
29. Sistemos programinė įranga sutarties galiojimo metu turi būti nuolat atnaujinama ir palaikoma. 
30. Sistemos sutarties galiojimo metu nustačius OWASP Top 10 arba SANS Top 25 pažeidžiamumų, Tiekėjas turi kaip įmanoma skubiau pašalinti šiuos pažeidžiamumus.
31. Tiekėjas naujina informacinėje sistemoje naudojamus komponentus (TVS, įskiepiai, šablonai ir kiti programiniai komponentai), o nebepalaikomus komponentus, jeigu juose nustatyta pažeidžiamumų, pakeičia analogiško funkcionalumo komponentais arba pašalina apskritai.
32. Sistema turi būti atspari programiniams trikdžiams.
Funkciniai reikalavimai
33. Sistema turi veikti pagal LR Socialinės apsaugos ir darbo ministro 2024 m. birželio 25 d. įsakyme Nr. A1-428 (pakeistas 2006 m. balandžio 5 d. įsakymas Nr. A1-94) aprašytą tvarką. https://e-seimas.lrs.lt/portal/legalAct/lt/TAD/c8108910332811efb121d2fe3a0eff27?jfwid=bkaxmb0v 
34. Sistema turi veikti pagal „Pagalbos į namus, socialinės globos, laikino atokvėpio paslaugų poreikio nustatymo, skyrimo ir organizavimo tvarkos aprašą“ patvirtintą 2024-11-05 Mero potvarkiu Nr. M-1244. https://teisineinformacija.lt/klaipeda/document/187091 (toliau - Tvarkos aprašas)
Vartotojų rolės
35. Sistemoje turi būti šios rolės:
35.1. Administratorius
35.2. Savivaldybės darbuotojas
35.3. Įstaigos darbuotojas
35.4. Klientas
36. Kliento rolės funkcionalumai:
36.1. Nuėjęs tam tikru interneto adresu galėtų suvesti savo asmens kodą/gimimo datą ir jam suteiktą kodą pažiūrėti kokioje vietoje šiuo metu jis yra eilėje.
37. Įstaigos darbuotojo rolės funkcionalumai:
37.1. Prie sistemos jungiasi su prisijungimo vardu ir slaptažodžiu.
37.2. Turi būti galimybė šiai rolei įjungti/išjungti dvigubą autentifikaciją.
37.3. Turi būti funkcionalumas pateikti kiek yra laisvų vietų įstaigoje. 
37.4. Turi būti funkcionalumas nurodyti kiek iš viso yra vietų įstaigoje. 
37.5. Turi galėti matyti savo įstaigoje esančių klientų sąrašą.
38. Savivaldybės darbuotojo rolės funkcionalumai:
38.1. Prie sistemos jungiasi su prisijungimo vardu ir slaptažodžiu.
38.2. Turi būti galimybė šiai rolei įjungti/išjungti dvigubą autentifikaciją.
38.3. Turi būti funkcionalumas leisti į eilę įrašyti/redaguoti/šalinti asmenis.
38.4. Turi būti galimybė matyti visų laukiančių eilę. Šį sąrašą filtruoti pagal visus stulpelius.
38.5. Turi būti galimybė atlikti laukiančiųjų paiešką pagal visus sąrašo laukelius.
38.6. Turi būti galimybė pažiūrėti kokioje eilės vietoje buvo konkretus asmuo konkrečiai nurodytai datai.
38.7. Ataskaitų generavimas. Detalus ataskaitų sąrašas bus suderintas sistemos kūrimo/diegimo metu.
39. Administratoriaus rolės funkcionalumai
39.1. Prie sistemos jungiasi su prisijungimo vardu/slaptažodžiu ir būtina dviguba autentifikacija.
39.2. Turi būti galimybė atlikti visas tas pačias funkcijas ką gali atlikti Savivaldybės rolę turintis asmuo.
39.3. Administruoti sistemos vartotojus. Vartotojų kūrimas/redagavimas/deaktyvavimas/šalinimas
39.4. Turi turėti galimybė nustatyti ar vartotojų grupei reikia dvigubos autentifikacijos ar ne.
39.5. Sistemos veiklos įrašų peržiūra su paieškos ir filtravimo galimybę pagal visus sąrašo laukelius.
39.6. Sistemoje esančių klasifikatorių (pvz. Įstaigos, eilės) kūrimas/redagavimas/deaktyvavimas/šalinimas.
39.7. Kiti sistemos funkcionalumų valdymai.
Laukiančiųjų eilėje valdymas
40. Savivaldybės darbuotojas prisijungęs prie sistemos turi galėti įvesti/redaguoti/šalinti laukiančiųjų eilėje įrašus.
41. Laukiančiojo įrašą turi sudaryti ne mažiau kaip šie duomenys:
41.1. Vardas
41.2. Pavardė
41.3. Gimimo data
41.4. Adresas
41.5. Telefono numeris
41.6. El. pašto adresas
41.7. Artimojo, įgalioto asmens kontaktai 
41.8. Pastabos
41.9. Pridedami dokumentai
41.10. Įrašo įrašymo/redagavimo datos
41.11. Pageidaujama įstaiga
41.12. Unikalus peržiūros kodas
41.13. Asmuo su sunkia negalia ar asmuo su negalia
42. Kai asmuo įrašomas į eilę sistema turi automatiškai sugeneruoti unikalų peržiūros kodą, kuris turi būti saugojamas prie įrašo apie asmenį. Šis kodas būtų naudojamas asmens, jei norėtų pasižiūrėti kurioje vietoje eilėje jis dabar yra.
43. Visi keitimai sistemoje turi būti fiksuojami. Turi matytis kada koks vartotojas kokius veiksmus atliko.
44. Kai asmeniui pradedamos teikti paslaugos, turi būti galimybė atžymėti kad paslaugas teiks konkreti įstaiga ir nuo kada.  Šis asmuo iš eilės sąrašo pašalinamas ir matosi konkrečios įstaigos sąraše.
45. Sistemoje turi būti sudaryta galimybė eiles paslaugoms vesti kaip nustatyta Tvarkos aprašo 54 ir 59 punktuose.
46. Turi būti galimybė sistemoje sukurti kelias eiles pagal skirtingas paslaugas. Viena eilė pagal vieną paslaugą į visas įstaigas, o dienos socialinė globa institucijoje ir pagal konkrečią įstaigą.
47. Jei asmuo išbraukiamas iš eilės ir nepatenka nei į vieną įstaigą jis turėtų įkristi į išbrauktų asmenų sąrašą
48. Turėtų atsirasti laukiančiųjų eilėje grafa, kuri apskaičiuotų vidutinę laukimo trukmę nuo sprendimo parengimo datos iki paslaugos teikimo pradžios. Ši grafa yra skirta vizualizuoti, kiek vidutiniškai laiko tenka laukti paslaugos gavėjams nuo to momento, kai sprendimas dėl paslaugos suteikimo yra priimtas, iki realios paslaugos teikimo pradžios. Tai leidžia aiškiai matyti, kiek laiko užtrunka paslaugos suteikimo procesas, padeda identifikuoti, ar laukimo trukmė atitinka nustatytus standartus, jei laukimo trukmė yra per ilga, grafa gali parodyti, kuriose paslaugų rūšyse ar procesuose kyla vėlavimų, grafos duomenys gali būti naudojami tobulinant paslaugų teikimo planavimą ir organizavimą, duomenys apie sprendimo priėmimo datas ir paslaugos teikimo pradžios datas būtų automatiškai renkamos iš sistemos, sistema apskaičiuotų skirtumą dienomis ir pateiktų vidutinę reikšmę tam tikru laikotarpiu (pvz., per mėnesį, ketvirtį ar metus).
Vartotojų administravimas
49. Apie naudotoją turi būti šie laukai:
49.1. Vardas
49.2. Pavardė
49.3. El. pašto adresas
49.4. Telefonas
49.5. Rolė
49.6. Kokiai įstaigai priklauso
50. Turi būti galimybė nustatyti naudotojų slaptažodžio sudėtingumo reikalavimus.
51. Turi būti galimybė nustatyti kiek laiko galioja slaptažodis.
52. Turi būti galimybė sugeneruoti naują vartotojo slaptažodį ir išsiųsti el. paštu.
53. Kuriant vartotoją pradinis slaptažodis turi būti automatiškai sugeneruojamas ir išsiunčiamas naudotojui el. paštu iš sistemos.
Sistemos garantinė priežiūra
54. Tiekėjas 36 mėnesius nuo Sistemos įdiegimo ir perdavimo Perkančiajai organizacijai naudoti dienos turi konsultuoti paskirtus Perkančiosios organizacijos atstovus elektroniniais laiškais arba per Tiekėjo pagalbos sistemą darbo dienomis.
55. Visi sistemos sutrikimai ar netinkamas veikimas turi būti yra registruojami Tiekėjo pagalbos sistemoje. 
56. Sistemos garantinės priežiūros laikotarpis nuo Sistemos įdiegimo dienos turi būti 36 mėnesiai.
57. Sistema turi veikti 24/7 (24 valandos per parą, 7 dienos per savaitę) režimu. Sistemos pasiekiamumas (prieinamumas) – turi būti ne mažiau kaip 90% laiko per metus. Tiekėjas turi užtikrinti Sistemos nenutrūkstamą veikimą. 
58. Garantinės priežiūros laikotarpiu Perkančiosios organizacijos nurodymu ar tiekėjui savarankiškai aptikus Sistemos trūkumus, turi būti atliekami šie veiksmai:
58.1. klaidų ar netikslumų registravimas;
58.2. klaidų ar netikslumų taisymas, testavimas;
58.3. atnaujinimas, diegiant klaidų ir netikslumų pataisymus;
59. Tiekėjas garantinės priežiūros laikotarpiu turi:
59.1. testuoti Sistemą;
59.2. šalinti užregistruotas klaidas ir netikslumus, jei šios klaidos yra tiesiogiai susijusios su Specifikacijos reikalavimų tenkinimu ir sistemos valdymu;
59.3. konsultuoti Perkančiosios organizacijos paskirtus atstovus sistemos valdymo klausimais.
60. Reakcijos (atsakymo) laikas nuo pranešimo apie gedimą gavimo el. paštu arba gedimo registravimo pagalbos tarnybos sistemoje – ne ilgiau kaip 4 Perkančiosios organizacijos darbo valandos. Gedimų pašalinimo laikas: Sistemos funkcijų sutrikimo pašalinimo laikas – ne ilgiau kaip 48 Perkančiosios organizacijos darbo valandos nuo pranešimo apie gedimą gavimo el. paštu arba registracijos pagalbos tarnybos sistemoje. Jei gedimo per nurodytą laiką pašalinti negalima, tiekėjas kartu su Perkančiąja organizacija raštu (el. paštu) suderina atskirus gedimų pašalinimo terminus.
61. Visos pastebėtos saugumo spragos ir pažeidžiamumai turi būti šalinami nedelsiant, tačiau ne ilgiau kaip 16 Perkančiosios organizacijos darbo valandų nuo pranešimo apie gedimą gavimo el. paštu arba registracijos pagalbos tarnybos sistemoje. Perkančiosios organizacijos darbo valandos: pirmadienis – ketvirtadienis nuo 8 val. iki 17 val., penktadieniais nuo 8 val. iki 15:45 val.

